Ingebrigtsen-rival testet positivt på veksthormon
Enda en av Jakob Ingebrigtsen (23) og Narve Gilje Nordås' (25) konkurrenter er i trøbbel. Bare uker etter at spanske Mohamed Katir (26) ble utestengt for brudd på meldeplikten, har landsmann Ouassim Oumaiz (24) testet positivt for veksthormonet GHRP-2. Det er NRK som melder dette. Spanske Marca Polideportivo meldte det samme onsdag. Begge spanjolene tok seg til finalen på 5000 meter under VM i Budapest sist sommer. Der løp de blant annet mot nordmennene Jakob Ingebrigtsen og Narve Gilje Nordås i forsøksheatet. Ingebrigtsen vant til slutt gull på øvelsen. Det gjorde han ved å slå den nå utestengte Katir på dette viset i finalen: Katir ble nylig utestengt i to år. Hvilken eventuell straff spanske Oumaiz blir tildelt gjenstår å se. Nylig sa Jakob Ingebrigtsen til britiske The Times at han er bekymret over utviklingen rundt doping i idretten, og at han tror situasjonen er verre i dag enn for ti år siden. – Nå er to av dem som slo meg suspendert for brudd på meldeplikten og tatt for doping. Jeg er glad for at juksemakerne blir tatt, men det er en bittersøt følelse for å si det forsiktig, skriver svenske Andreas Almgren på Instagram. Almgren ble knepent slått av Oumaiz og Katir i det innledende heatet under VM i Budapest. Almgren var to hundredeler unna å gå videre. Både Ingebrigtsen, Gilje Nordås og resten av friidretts-Norge har en viktig sommer i vente med to store høydepunkter. Først skal friidretts-EM i den italienske hovedstaden Roma foregå den andre uken i juni, mens sommer-OL i Paris starter sent i juli.
To av Jakob Ingebrigtsen og Narve Gilje Nordås' konkurrenter i trøbbel Spanske Mohamed Katir utestengt for brudd på meldeplikten Landsmann Ouassim Oumaiz testet positivt for veksthormonet GHRP-2 Begge spanjolene deltok i 5000 meter-finalen under VM i Budapest Svenske Andreas Almgren uttrykker bittersøt følelse over juksemakernes utestengelse Friidretts-EM og sommer-OL står for tur for norsk friidrett